Държавен вестник, бр. 47, 2019 г., стр. 29

БРОЙ  47	
Д Ъ Р Ж А В Е Н  В Е С Т Н И К 	
СТР.  29  
тази отговорност да бъде поемана от съот-
ветната международна спортна организация.
(2) Управлението на резултати във връзка 
с явна пропусната проверка от страна на 
спортист, който е включен в РСТ, вслед-
ствие на опит за подлагане на спортиста на 
проверка от Антидопинговия център или от 
негово име се провежда от Антидопинговия 
център съобразно МСТР на САА.
(3) Управлението на резултати по от-
ношение на явна пропусната проверка на 
спортист вследствие на опит за подлагането 
му на проверка от името на антидопингова 
организация се провежда от тази организация 
съобразно МСТР на САА.
(4) При условие че в рамките на период 
от 12 месеца спрямо спортист от РСТ и от 
регистъра на спортистите за тестване на 
международна спортна организация бъдат 
декларирани 3 неуспешни предоставяния 
на информация за местонахождение, 3 
пропуснати проверки или комбинация от 3 
неуспешни предоставяния на информация 
за местонахождение и пропуснати проверки, 
Антидопинговият център ги представя като 
явно нарушение на антидопинговите правила 
пред Дисциплинарната комисия.
(5) Ако спортист, който има регистрирано 
нарушение на изискванията за местонахож-
дение, извърши ново нарушение след изти-
чането на 12-месечния период, последното 
се счита за първо и започва да тече нов 
12-месечен период.
(6) За извършени нарушения на изисквани-
ята за местонахождение се уведомяват САА, 
съответните международна и национална 
федерация и съответната друга национална 
антидопингова организация.
Чл. 38. Преди да извести спортиста или 
друго лице за предявено антидопингово на-
рушение, Антидопинговият център трябва 
да провери в АДАМС или в друга одобрена 
от САА система, а също да се свърже със 
САА и със съответни други антидопингови 
организации, за да реши дали има предходно 
нарушение на антидопингови правила.
Чл. 39. (1) При всички случаи, когато 
Антидопинговият център или съответната 
антидопингова организация са установили 
извършено нарушение на антидопингови 
правила, оттеглили са твърдението за анти-
допингово нарушение, наложили са временно 
лишаване от състезателни права или са се 
споразумели със спортист или с друго лице 
за налагане на санкция без изслушване, анти-
допинговата организация трябва да уведоми 
за това други антидопингови организации с 
право на обжалване съгласно чл. 53, ал. 6, 
както е посочено в чл. 76.
(2) Постановеното решение след изслуш-
ване или при отхвърлено изслушване се 
предоставя от антидопинговата организация, 
която отговаря за управление на резултатите, 
на спортиста или на други антидопингови 
организации с право на обжалване по чл. 53, 
ал. 6, както е посочено в чл. 76.
Чл. 40. Твърдяно нарушение на антидо-
пинговите правила, извършено от спортист 
на международно или национално ниво, 
може да бъде разгледано направо от САС 
без предварително изслушване, ако е на-
лице съгласието за това на спортиста, на 
управляващата резултатите антидопингова 
организация, на САА и на всички антидо-
пингови организации, с право на обжалване 
пред САС на решенията от изслушване на 
първа инстанция.
Чл. 41. (1) Антидопинговият център из-
бира и работи със Звено за управление на 
паспортите на спортистите (ЗУПС) съгласно 
изискванията на САА, което от негово име 
администрира и управлява биологичния пас-
порт на спортиста, включително атипичен 
паспортен резултат, за чийто паспорт Анти-
допинговият център е отговорна организация.
(2) Процедурите по администрирането и 
управлението на биологичния паспорт на 
спортиста се извършват съгласно МСТР.
(3) В случай на предоставено становище 
за употреба на забранена субстанция или 
метод данните от паспорта следва да се раз-
глеждат като нарушение на антидопинговите 
правила по чл. 6, ал. 1, т. 2. Управлението 
на неблагоприятен паспортен резултат се 
извършва съгласно чл. 7.5 от Световния ан-
тидопингов кодекс или съгласно установената 
процедура за управление на неблагоприятен 
аналитичен резултат.
Чл. 42. За всички случаи, при които са 
събрани достатъчно данни и/или са конста-
тирали факти, даващи основание за установя-
ване нарушение на антидопинговите правила, 
изпълнителният директор на Антидопинго-
вия център изпраща цялата документация по 
случая на Дисциплинарната комисия.
Раздел IV
Дисциплинарно производство
Чл. 43. (1) Към Българския олимпийски 
комитет се създава Дисциплинарна комисия.
(2) Дисциплинарната комисия е в състав 
от 9 души – председател, и двама замест-
ник-председатели – юристи с не по-малко 
от 5 години професионален стаж, шестима 
членове, от които – трима лекари с не по-
малко от 5 години професионален стаж, и 
трима допълнителни членове – всеки от кои-
то с не по-малко от 5 години професионален 
стаж в областта на физическото възпитание 
и/или спорта.
(3) Съставът на Дисциплинарната комисия 
се определя от Изпълнителното бюро на 
Българския олимпийски комитет по пред-
ложение на неговия председател.